**NAPUTAK**

**O POSTUPKU I DOKUMENTIMA KOJE JE POTREBNO PRILOŽITI ZAHTJEVU ZA POJEDINE KATEGORIJE SUFINANCIRANJA:**

Pravo na sufinanciranje cijene programa gradskih, privatnih i vjerskih vrtića/jaslica može **u 100% iznosu** ostvariti **dijete koje je upisano u programe predškolskih ustanova sa sjedištem u Gradu Splitu uz uvjet da jedan roditelj/skrbnik/udomitelj ima prebivalište na području Grada Splita i uz jedan od dodatnih uvjeta:**

 *- dijete čija obitelj ima rješenje Centra o pravu na ZMN (zajamčenu minimalnu naknadu)*

 *- dijete hrvatskog ratnog vojnog invalida, ili mirnodopskog vojnog invalida ili civilnog invalida rata s utvrđenim stupnjem invaliditeta od 80% do 100%,*

 *- dijete bez oba roditelja,*

Pravo na sufinanciranje cijene programa gradskih, privatnih i vjerskih vrtića/jaslica može **u 50% iznosu** ostvariti**dijete koje je upisano u programe predškolskih ustanova sa sjedištem u Gradu Splitu uz uvjet da jedan roditelj/skrbnik/udomitelj ima prebivalište na području Grada Splita i uz jedan od dodatnih uvjeta:**

 *- dijete hrvatskog ratnog vojnog invalida, ili mirnodopskog vojnog invalida ili civilnog invalida rata s utvrđenim stupnjem invaliditeta do 70%,*

 *- dijete s teškoćama u razvoju sukladno određenju pojma iz Odluke o socijalnoj skrbi (Službeni glasnik Grada Splita br. 26/16),*

 *- dijete na smještaju i skrbi u udomiteljskoj/skrbničkoj obitelj,*

 *- dijete samohranog roditelja sukladno određenju pojma iz Odluke o socijalnoj skrbi (Službeni glasnik Grada Splita br. 26/16)*

 *- dijete iz obitelji s troje i više djece pod uvjetom da prima dječji doplatak*

**Postupak za ostvarivanje sufinanciranja**

**Od roditelja je potrebno zaprimiti slijedeću dokumentaciju (obavezna za sve):**

1. **ispunjen odgovarajući zahtjev (obrazac u privitku)**
2. **potvrdu o upisu djeteta u predškolsku ustanovu, obavezno navesti vrstu i cijenu upisanog programa**
3. **presliku osobne iskaznice jednog roditelja/skrbnika/udomitelja s prebivalištem u Splitu**
4. **presliku kartice žiro/računa roditelja/skrbnika/udomitelja i IBAN**

 **i dokumentaciju za dokazivanje jednog od dodatnih uvjeta\*** **(ovisno kojoj kategoriji dijete pripada):**

1. **presliku rješenja o priznatom statusu invalida iz Domovinskog rata ili o priznatom statusu mirnodopskog vojnog invalida za roditelja ili o priznatom statusu civilnog invalida rata s utvrđenim stupnjem invaliditeta za roditelja djeteta**
2. **preslike smrtnih listova za roditelje djeteta**
3. **presliku rješenja Centra za socijalnu skrb Split o priznavanju prava na zajamčenu minimalnu naknadu za obitelj**
4. **presliku rješenja nadležnog tijela ili Centra za socijalnu skrb o utvrđenim teškoćama u razvoju djeteta**
5. **presliku rješenja Centra za socijalnu skrb o smještaju djeteta u skrbničku ili udomiteljsku obitelj**
6. **presliku dokumentacije kojom se dokazuje samohranost roditelja (preslika rješenja Centra za socijalnu skrb o pravu na privremeno uzdržavanje djeteta ili smrtni list roditelja ili neki drugi dokaz da drugi roditelj ne sudjeluje u uzdržavanju djeteta)**
7. **preslike izvadaka iz matice rođenih/rodnih listova za svako dijete u obitelji i**

**presliku rješenja Hrvatskog zavoda za mirovinsko osiguranje o priznatom pravu na doplatak za dijete**

**\* ovisno o zaprimljenoj dokumentaciji sufinanciranje će biti određeno u 100% ili 50% omjeru cijene programa.**

**Roditelji/skrbnici/udomitelji mogu zahtjev s potrebnom dokumentacijom kojom dokazuju ispunjavanje uvjeta za sufinanciranje cijene programa:**

**- dostaviti u Upravu Dječjeg vrtića Radost u DV Srećica, na adresi Hercegovačka 22, Split, a Vrtić će iste proslijediti Upravnom odjelu za socijalnu skrb i zdravstvenu zaštitu Grada Splita,**

**- poslati poštom Upravnom odjelu za socijalnu skrb i zdravstvenu zaštitu Grada Splita,**

**- osobno donijeti u centralnu pisarnicu Grada Splita**

Zahtjevi s kompletiranom dokumentacijom koji budu dostavljeni u Centralnu pisarnicu Grada Splita **do 30. rujna 2017.** g. rješavat će se na način da će se pravo o sufinanciranju priznavati od početka pedagoške godine i obuhvatit će 11 (jedanaest) mjesečnih rata u pedagoškoj godini ukoliko tijekom pedagoške godine ne dođe do ispisa djeteta.

Roditelji koji budu koristili usluge Vrtića svih 12 mjeseci trebaju od Vrtića dobiti potvrdu da su koristili usluge Vrtića svih 12 meseci.

Za zahtjeve podnesene nakon 30.09.2017. god. Upravno tijelo donosi rješenje o pravu na sufinanciranje cijene programa vrtića/jaslica s utvrđenim mjesečnim iznosom za dijete, kao i razdoblje ostvarivanja prava (od mjeseca podnošenja zahtjeva do kraja pedagoške godine )

**Roditelji/skrbnici/udomitelji će za svaki mjesec Vrtiću uplaćivati puni iznos cijene programa kojeg koriste (jaslice ili vrtića), a odobreni iznos sufinanciranja od Upravnog odjela za socijalnu skrb Grada Splita će se isplaćivati mjesečno na tekući/žiro račun jednog od roditelja/skrbnika/udomitelja.**

U slučaju ranijeg ispisa djeteta iz ustanove ili promjene programa tijekom pedagoške godine potrebno je odmah izvijestiti Upravni odjel za socijalnu skrb i zdravstvenu zaštitu o novonastalim okolnostima.

Upravni odjel za socijalnu skrb i zdravstvenu zaštitu će Vrtiću dostaviti spisak djece kojim je priznato pravo na sufinanciranje.